કાન અને પૂમડાને ભારે દોસ્તી હોય છે. કોઈ આપણને અત્તરનું પૂમડું આપે તો એ આપણી મૂછે કે કપડે ઘસી પછી વધેલું પૂમડું કાનમાં ભરાવી દઈએ છીએ. કેટલાક લોકો દિવાળીના દિવસોમાં ફટાકડાના અવાજથી બહેરાશ ના આવે તે માટે કાનમાં પૂમડાં ખોસી ઊંઘી જાય છે. કેટલાક લોકો નવરાત્રિમાં કાન-પડદા તોડ- ધાંધલિયા-ધમાલિયા-ધમધમાટથી બચવા પણ આ પૂમડા-પ્રોસીઝર સાથે પનારો પાડે છે. કેટલાક લોકો તો કાનમાં એવડાં મોટાં પૂમડાં ઘાલે છે જાણે કે કપાસના કાલામાંથી રૂનું ઝીંડવું ના ફાટ્યું હોય ! હું ઘણી વાર એક સમસ્યા પૂછું છું કે-